Mart Nielsen	Teie: 04.04.2024 nr 11-10/20	
Siseministeeriumi infotehnoloogia- ja arenduskeskus	
	
 	Meie: 16.04.2024 nr 3.1-1/2347 - 2	
smit@smit.ee		

Ohuteavitussireeni paigaldamisest Pallasti tn 54 hoonele		

Austatud Mart Nielsen	
	
Olete pöördunud Tallinna Linnavaraameti poole sooviga teha Tallinna linnaga koostööd ohuteavitussireeni paigaldamiseks linna omandis olevale Pallasti 54 hoone katusele. Märgite muuhulgas, et linnavara kasutusse andmine lahendatakse üürilepingu sõlmimise teel ning eeldame, et linnavara soovitakse kasutusse saada tasuta.
Vastuseks Teie pöördumisele selgitame, et linnavara tasuta kasutusse andmine on Tallinna Linnavolikogu pädevuses. Meie ettepanek oleks käsitleda ohuteavitussireeni elektroonilise side võrgu paigaldisena ning sellest lähtuvalt kaaluksime Pallasti tn 54 kinnisasja koormamist isikliku kasutusõigusega Eesti Vabariigi kasuks. Palume selles küsimuses Teie seisukohta.
Ühtlasi palume Teil linnavaraametit teavitada, kas Siseministeeriumi infotehnoloogia ja arenduskeskusel on lähiajal plaanis paigaldada ohuteavitussireene ka teistele linna hoonetele, kuna meie hinnangul oleks menetlusökonoomika põhimõtetest tulenevalt mõistlik koormata sama haldusaktiga ka teised kinnisasjad, kuhu sireenid paigaldada soovitakse.

	
Lugupidamisega	

	
	
(allkirjastatud digitaalselt)	
Hardi Alliksaar	
ameti juhataja
	
Koopia:	Lasnamäe Linnaosa Valitsus	

Kristel Johanson
6404642 kristel.johanson@tallinnlv.ee